เรื่องร้องเรียน: พบรถยนต์จอดกีดขวางทางเดินเท้ามานานกว่า 3 วัน ประชาชนเดินผ่านไปไม่ได้ ต้องลงไปเดินบนถนน เสี่ยงโดนรถชน เพราะอยู่ใกล้ตลาดเวิลด์มาร์เก็ต มีรถวิ่งผ่านค่อนข้างไว รถจอดอยู่ฝั่งตรงข้าม ศูนย์เยาวชนทวีวัฒนา ต้องการให้มีการเรียกค่าปรับ หรือดำเนินคดีให้หลาบจำ
การดำเนินการของเจ้าหน้าที่: จากกรณีการจอดรถยนต์คันดังกล่าว เมื่อวันที่ 20 พ.ย.65 ฝ่ายเทศกิจได้ตรวจสอบพบรถยนต์ขันดังกล่าวตามที่แจ้ง และได้ดำเนินการตามอำนาจหน้าที่สืบหาผู้ครอบครอง สั่งให้ดำเนินการแก้ไขไม่ให้จอดรถยนต์ในลักษณะดังกล่าว ยกเว้นเพื่อการเข้าออกภายในอาคารเท่านั้น ซึ่งผู้ครอบครองรับทราบ และเมื่อวันที่ 27 พ.ย. 65 ฝ่ายเทศกิจได้รับแจ้งยังคงพบรถยนต์คันดังกล่าวจอดเช่นเดิม ฝ่ายเทศกิจเข้าตรวจสอบไม่พบรถยนต์คันดังกล่าวจอดกีดขวางบนทางเท้า และเมื่อวันที่ 4 ธ.ค.65 ฝ่ายเทศกิจได้รับแจ้งพบรถคันดังกล่าวจอดเช่นเดิม ฝ่ายเทศกิจได้ตรวจสอบเมื่อวันที่ 7 ธ.ค.65 เวลา 08.00 น. ไม่พบรถยนต์คันดังกล่าวตามที่แจ้ง ทั้งนี้เจ้าหน้าที่ได้มีการกวดขันบริเวณดังกล่าวอย่างต่อเนื่องแต่ในช่วงเวลาที่ตรวจสอบนั้นไม่พบการกระทำผิด ซึ่งหากผู้แจ้งพบการกระทำในครั้งต่อไป รบกวนแนบภาพถ่ายปัจจุบันที่พบการกระทำผิด เพื่อเจ้าหน้าที่จะได้ใช้เป็นเอกสารหลักฐานดำเนินการตามขั้นตอนของกฎหมายต่อไปได้  ขอบคุณสำหรับข้อมูลครับ
ความเห็นของผู้แจ้ง: ขอขอบคุณเจ้าหน้าที่ที่ช่วยดูแลและจัดการแก้ปัญหาอย่างรวดเร็ว แต่หากพบการจอดขวางทางเดินเท้าเป็นครั้งที่ 3 โดยเจ้าของรถคนเดิม รบกวนเจ้าหน้าที่ช่วยยกระดับการจัดการให้เข้มงวดขึ้น เช่น อาจเรียกค่าปรับ พร้อมค่าปรับย้อนหลัง หรือใช้มาตรการอื่นๆ เพิ่มเติม   เพราะเจ้าของรถได้กระทำความผิดสำเร็จเรียบร้อยแล้ว มีหลักฐานรูปถ่าย พร้อมเลขทะเบียนรถทั้ง 2 คัน รวมถึงภาพความเดือดร้อนที่คนใช้ทางเดินเท้าต้องอุ้มลูกออกไปเดินบนถนน ซึ่งเสี่ยงโดนรถชน และไม่ใช่เรื่องปกติที่ควรจะยอมรับได้  ต้องรบกวนเจ้าหน้าที่ช่วยจัดการแก้ปัญหาด้วยมาตรการที่เด็ดขาด ขอบคุณสำหรับการดูแลประชาชน
พื้นที่: แขวงทวีวัฒนา เขตทวีวัฒนา กรุงเทพมหานคร